PTTOR-BCP ปรับขึ้นราคาเบนซิน-แก๊สโซฮอล์ 40 สต. E85 ขึ้น 20 สต.มีผลพรุ่งนี้
PTTOR-BCP ปรับขึ้นราคาเบนซิน-แก๊สโซฮอล์ลิตรละ 40 สต. E85 ขึ้น 20 สต.มีผลพรุ่งนี้
1 ต.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันในกลุ่มเบนซินทุกชนิดลิตรละ 40 สตางค์ ยกเว้น E85 ปรับขึ้นลิตรละ 20 สตางค์ โดยมีผลตั้งแต่เวลา 05.00 น. ของวันพรุ่งนี้ (2 ต.ค.)
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 ลิตรละ 38.66 บาท, แก๊สโซฮอล์ 95 ลิตรละ 31.55 บาท, แก๊สโซฮอล์ 91 ลิตรละ 31.28 บาท, E20 ลิตรละ 28.54 บาท, E85 ลิตรละ 22.14 บาท ส่วนดีเซลยังคงเดิม ลิตรละ 29.89 บาท (ราคานี้ยังไม่รวมภาษีบำรุงท้องที่ของแต่ละจังหวัด)
 